NETFLIXOVA SERIJA
Haengbok-ro je autocesta koju Gyeonghae-do i tvrtka Dongbang
planiraju zajedno izgraditi radi prijevoznih potreba
u novom gradu Hamunu.
Ovo je planirana ruta.
CESTA HAENGBOK-RO PLAN GRADNJE
Ovako će izgledati prolaz kroz Sodeok-dong.
GYEONGHAE-DO, KIYOUNG-SI, SODEOK-DONG
-Što? -Što je ovo?
Čekajte!
Haengbok-ro ne prolazi kroz Sodeok-dong!
Ona cijepa grad!
Šalite se?
Pokušavate prepoloviti našu četvrt?
Kako ste mogli isplanirati takvu rutu?
Gyeonghae-do se složio s ovom rutom.
Dongbang samo to provodi u djelo.
Ja sam predstavnik građevinskog ureda Gyeonghae-doa.
Obvezani smo obavijestiti građane o planiranoj ruti.
No ne možemo napraviti promjene na njoj tijekom ovog sastanka.
Rutu su dogovorili stručnjaci nakon pomnog planiranja.
Ja sam…
Choi Han-su, voditelj Sodeok-donga!
Kako je Gyeonghae-do dosad tretirao Sodeok-dong?
Kako se ono zove?
-Deseta podzemna linija? -Tako je!
Izbacili ste brojne građane iz kuća i raskopali cijeli grad
da izgradite desetu liniju.
Što je Seul učinio za Sodeok-dong?
Recite mi.
-Recite mi! -Spalionica smeća!
Da, spalionica smeća.
Nije za naše smeće.
Izgradili su spalionicu smeća u Sodeok-dongu za smeće iz Seula!
Unatoč našem protivljenju,
Seul i Gyeonghae-do nisu ni trepnuli.
Zašto je to relevantno?
Razgovaramo o Haengbok-dou.
Razgovaramo o Sodeok-dongu!
Dovršili ste izgradnju podzemne,
a spalionica je bila dovršena malo prije toga.
I sada opet!
Kako se ono zove?
Haengbok-ro!
Da! I sada opet tražite da se služite našim zemljištem?
Bilo je dosta!
U redu?
Ljudima Sodeok-donga je prekipjelo!
CESTA HAENGBOK-RO PLAN GRADNJE
SLUČAJ 7 PRIČA O SODEOK-DONGU I
Odlučili su se za ovakvu rutu jer nas žele otjerati iz grada.
Zamislite aute kako svaki dan prolaze Haengbok-rom.
Ljudi će se gušiti u ispušnim plinovima, prašini i buci.
Kad smo ovo spomenuli vladajućima, oni su spomenuli…
Kako se ono zovu?
-Zidovi protiv buke. -Da.
Kažu da će to riješiti problem.
No ako ih postave, to će biti poput…
Kako se ono zove?
-Zid protiv buke? -Ne.
-Hej. -Pregradni zid.
Da. Nalik je pregradnom zidu.
Dijeli grad na pola i izolira obje strane.
Jeste li dogovorili odštetu s njima?
Financijsku kompenzaciju za poteškoće koje ste spomenuli.
Molim vas.
Ionako nisu platili ljude koji su prisilno iselili.
Mislite da bi platili ljudima koji su ostali?
Nisu platili odštetu?
Sodeok-dong je u zelenom pojasu.
Zbog toga su zemljišta jeftinija.
Zbog toga su izgradili desetu podzemnu liniju.
Time su najviše oštetili ljude koji su morali odseliti.
Mnogi su ljudi ostali bez kuća,
no nisu dobili ni deset milijuna vona odštete.
Gdje bi netko iz Sodeok-donga
mogao otići s novcem koji nije dovoljan ni za predujam u Seulu?
Učinili smo sve što smo mogli.
Pokrenuli smo građansku udrugu, organizirali peticije,
i više se puta žalili putem telefona.
Čak smo i prosvjedovali ispred općinskog ureda.
Ali ništa.
Gyeonghae-do nas ne planira saslušati!
Preostalo nam je samo…
Kako se ono zove?
Suđenje.
Da, suđenje. No ono drugo…
Tužba?
Tužba za poništenjem odluke o izgradnji ceste?
Zaboga.
Tako je. To nam je plan.
Da. Jasne su nam vaše želje.
No nismo stručnjaci u izgradnji cesta,
pa nam treba vremena da pogledamo plan izgradnje.
Možemo li to istražiti prije prihvaćanja slučaja?
Naravno.
No brzo donesite odluku.
Već su započeli s izgradnjom grada…
Kako se ono zove?
-Lopata? -Bager?
Rovokopač?
Da.
Rovokopač će uskoro doći i do našeg naselja.
Da, u redu. Ostat ćemo u kontaktu.
Zaboga.
Hvala vam.
U redu.
Pozdrav.
Što mislite?
Zašto su isplanirali takvu rutu?
Morao je postojati način da naprave zaobilaznicu.
Vjerojatno zbog troškova.
Izravan prolaz kroz naselje podrazumijeva kraću cestu.
Ako je samo do troškova, možemo se pozvati
na kršenje pravila o proporcionalnosti.
Administrativna agencija bira
metodu koja najmanje utječe na prava drugih strana.
Iako je Gyeonghae-do imao opciju obilaska,
odabrali su to ignorirati zbog troškova.
Prekršili su
načelo minimalne štete načela proporcionalnosti.
Ako uračunamo društvene troškove u odštetu građana,
neće li biti viša od prednosti izgradnje ceste?
U tom slučaju izgradnja ceste stvara sukob interesa.
„Krše princip proporcionalnosti.”
„Sukob interesa.”
Sve su to dobri argumenti.
No sudstvo nevoljko nameće odluke
izvršnoj vlasti.
Posebice u situacijama tehničke naravi.
Prevelik je pritisak na suca
da donese odluku u polju u kojem nije stručan.
Možda je do onoga što ste rekli.
Rijetki su stanari dosad pobijedili u ovakvim tužbama.
Ni ja nisam čuo za slične slučajeve.
Poslušajte što stručnjaci misle.
Je li planirana ruta najbolja ili postoje alternative.
Prvo to moramo doznati
prije nego što odlučimo hoćemo li uzeti slučaj.
Građevinski inženjeri u Koreji su tako jednostavni.
Ignoriraju oblik zemljišta i povuku ravnu crtu.
U Europi,
ceste koje vode do zračne luke su pitoreskne, a ne brze.
Stoga ne prave ovakve ravne crte.
Iskoriste prirodne krivulje krajolika
i naprave dovoljno zavoja.
Time ljudi mogu iskoristiti vrijeme da uživaju u putu.
Stvaraju idiličnu atmosferu na cesti,
što je istovremeno i promidžba za državu.
Ovo je smiješno.
Iz građevinske perspektive, ova planirana ruta nije loša.
Poznata mi je ova četvrt.
Moji studenti dizajniraju gradove na predlošku ove četvrti.
Čuo sam 2016.
da će ovdje graditi cestu.
Prošlo je već šest godina.
Što bi bilo kada bi cesta obilazila naselje
umjesto prolaska kroz naselje?
Da bi obilazila naselje,
cesta mora biti izgrađena uz autocestu Pyeonghwa-ro ispod Sodeok-donga.
Ili ovdje gore,
uz desetu podzemnu liniju.
Izgradnja uz autocestu zahtijevala bi izgradnju tunela
i planiranje raskrižja.
Bilo bi bolje izgraditi cestu uz podzemnu liniju,
no ovo je zemljište Vojnog sveučilišta.
To bi bilo teško izvesti.
Ako su obje metode teške, postoji drugi način.
Neka prolazi ispod zemlje.
Zovu ih podzemnim cestama.
Nije li to skuplje?
Baš i ne.
U područjima gdje su zemljišta skupa, podzemne ceste
su jeftinije u usporedbi s izgradnjom na površini.
Ako gradite ispod zemlje, možete i dalje iskoristiti zemljište na površini.
Ako u obzir uzmemo vrijednost zemljišta,
iskorištavanje površine umanjit će troškove gradnje podzemne ceste.
Ako nema prevelike razlike u troškovima,
zašto Gyeonghae-do ili Dongbang ne razmatraju podzemne ceste?
Zato što
svi koji grade ceste su građevinski inženjeri.
Oni se bave isključivo gradnjom na površini.
Podzemna gradnja je arhitektonski koncept.
Jednostavno je, ali je i dalje prostor.
Ne, to nije istina.
Morate biti objektivni.
Jesu li zemljišta Sodeok-donga dovoljno vrijedna
da biste gradili podzemnu cestu?
Odgovor je ne.
Možda je riječ o predgrađu Seula, no ima vojnu svrhu.
Ostat će u zelenom pojasu.
Izgradnja grada je nemoguća.
Dakle, želite reći
da ne bismo trebali dići tužbu?
Saznali smo
da bi bilo teško
naći bolju alternativu od planirane rute.
Zbog toga su šanse za uspješnom tužbom jako niske.
Administrativna suđenja traju minimalno tri mjeseca,
pa čak i do godinu i pol dana.
To je prevelik trošak truda
u tužbu koja nema velike šanse na sudu.
Nisam ovo htio spominjati.
No imućan sam.
Što?
Ima veliki imetak.
Obitelj mu je naraštajima živjela u Sodeok-dongu
i zemljišta koja je naslijedio od predaka
nisu samo u Sodeok-dongu, nego i u Kiyoungu.
-Ne možete proći kroz Kiyoung… -Dosta.
…a da ne kročite na njegovu zemlju.
U redu.
Ova tužba…
Kako ono kažu?
Onaj idiom.
Jaja…
Ne stavljaj sva jaja u jednu košaru?
Ne…
Udariti stijenu jajetom.
Tako je.
Znam da je ovo nalik tomu.
No učinit ćemo to.
Čak i ako izgubim i ako u sve to ulazim sam.
Platit ću vam koliko god želite.
Možete li stati na stranu jajeta?
Pa…
Možemo vas odvesti u Sodeok-dong?
-Molim? -Hoću reći…
Kako ćete odlučiti
želite li uzeti slučaj ako niste posjetili Sodeok-dong?
Ne. Dovoljni su nam materijali koje ste nam pokazali.
Imamo puno posla i malo vremena.
Hajde, blizu je. Samo sat vremena odavde.
Ako ćete nas odbiti, učinite to u Sodeok-dongu. U redu?
Ne, imamo nešto nakon ovoga, pa trebamo…
Odvjetniče Jung, idemo.
Požurite se.
-Idemo. -Ali…
Odvjetniče Jung.
Neće dugo trajati.
Ovdje.
-Zdravo. -Zdravo.
-Uđite. -Hvala.
-Zdravo. -Zdravo.
-Dolazi li odvjetnik Jung? -Da, uskoro.
-Moramo pričekati još jednog. -U redu.
Bili bi lijep par.
Zar ti se ne čini da se odvjetnica Choi sviđa Jun-hou?
Želiš li da zamijenimo mjesta?
Mislim da bi lijepi par trebao sjediti jedan uz drugog.
Molim?
Što?
Brzo kopčaš, odvjetnice Woo.
Zbilja.
Vidite li one crvene zastavice?
Dongbang je nedavno poslao osoblje da ih postavi.
Planiraju rutu izgradnje.
Odavde do Sodeok-donga.
Hoćemo li izaći i malo prošetati?
Naravno.
Gradić je tako lijep.
Gradić je lijep,
no ljudi koji u njemu žive su još bolji.
Pogledajte.
Ondje je Kim Jang-hoon Sodeok-donga.
Hej!
Zašto je on Kim Jang-hoon Sodeok-donga?
To mu je nadimak. On je anđeo koji donira.
Svake godine gradskoj vijećnici donira rižu koju uzgaja.
Za one siromašne iz Kiyounga.
-Idemo dalje? -Da.
U redu.
Heung-min.
-Je li to Son Heung-min? -Da.
Son Heung-min Sodeok-donga.
U Kiyoungu…
Kako to ono zovu?
-Sportsko natjecanje? -Da.
Kad imamo natjecanja,
osvojimo prvo ili drugo mjesto u potezanju užeta.
No kada igramo nogomet, ispadnemo iz prvog kruga.
Nismo se mogli sabrati.
Oformili smo nogometni tim i cijele dane vježbali.
Prošle godine smo…
Kako se ono zove?
-Pobijedili? -Ne, ali blizu.
-Došli smo do polufinala. -Da.
Heung-min nas je doveo do tamo.
-Evo ga. -Da.
-Nogomet! -Hej.
Želite autogram?
-Ne, budalo. -Što?
Pozdravio si nas, a sad se vrati unutra.
U redu.
Zaboga.
Idemo.
Ovuda.
Jako je brz.
Sodeok-dong ima puno zanimljivih ljudi.
Tu su Kim Jang-hoon i Son Heung-min.
-Zdravo. -Zdravo.
-Idete do polja? -Da.
Ovdje živi Teresa.
Dođite.
Majka Teresa?
Da, predsjednica ženske udruge.
-Razumijem. -Zdravo.
Teresa.
Zaboga.
Vi mora da ste odvjetnici.
Hvala vam na dolasku.
Nemamo javnu kupaonicu u Sodeok-dongu.
Zbog toga predsjednica Teresa
jednom mjesečno vodi sve starije osobe u onu u susjednoj četvrti.
Izriba im leđa i poslije ih odvede na seolleongtang.
Bože.
Činimo to uz ostale gradske dužnosti.
Nije lako to raditi svaki mjesec.
Moguće je samo zato što ste to vi.
Ma nije strašno!
Odvjetnici,
molim vas, pobrinite se za Sodeok-dong.
Molim vas.
Dobro se pobrinite za nas.
Molim vas.
Imate li vas dvojica nadimak?
Naravno.
Ja sam…
-„Kako Se Ono Zove iz Sodeok-donga”? -Ne.
-Lee Kun-hee Sodeok-donga. -Molim?
Rekoh vam da sam imućan.
A vi, predsjedniče?
Ja sam Jang Dong-gun Sodeok-donga.
Što?
Zašto ste iznenađeni?
Zgodan je i ima oštre crte lica.
Kada žene prođu uz njegovu kuću…
Kako se ono zove?
Poravnaju odjeću.
Zaboga!
U Sodeok-dongu nema neudanih žena koje bi to radile.
Prosječna dob naših stanovnika je 65 godina.
Razumijem.
Zbog toga se nisi uspio oženiti.
U redu. Mislim da je to dosta zasad.
Želite li vidjeti pogled na grad?
Prošetajmo se do stabla koprivića na brdu.
To je prirodna znamenitost Sodeok-donga.
Je li to i službena prirodna znamenitost?
Ne, samo prirodna znamenitost Sodeok-donga.
Poput Jang Dong-guna Sodeok-donga.
U redu.
Kada je to bilo? Je li to bilo 2016.?
Zatražili smo to od općinskog ureda za svaki slučaj.
No stručnjaci su nam rekli da nije dovoljno znamenit.
To nije dovoljno da bude prirodna znamenitost.
Veličanstven je.
Mislio sam da je barem zaštićen.
-Kakva šteta? -Pa što ako nema ime?
Svatko iz Sodeok-donga na njega se popeo kao dijete,
organizirao proslavu u njegovoj sjeni
ili molio kada je bio očajan.
Nema službeni naziv, no čuva naš grad poput…
Kako se ono zove?
Stablo koprivića?
Čuvar.
Kad izrade Haengbok-ro, sasjeći će to stablo.
U redu, idemo.
Još ćemo se malo penjati do brda.
Odvjetnice Woo!
-Jesi li dobro? -Da.
Samo trenutak. Bože.
Sako ti se razderao.
U redu.
Obuci ovo.
U redu je.
Sada si na poslu, pa ne bi bilo u redu da to nosiš.
Hajde, dođite. Sjednite ovdje. Ovuda.
Zaboga, bravo.
Oprezno.
Sigurno ste se umorili od penjanja.
-Popijte sikhye da se rashladite. -U redu.
Teresa nam je ovo pripremila.
-Izvolite. -Ovo će biti jako dobro.
Usput, tko je on?
To je Eugene Park Sodeok-donga.
Zamolio sam ga
da nam dođe svirati violinu pošto ste ovdje.
Najveći je talent u Sodeok-dongu.
Čekajte, gdje je?
-Općinski ured Gyeonghae-doa. -Tako je!
Ondje radi!
U redu.
Pogledajte onamo.
Promislio sam kako da vam pokažem vrijednost Sodeok-donga.
No zapravo,
ako pogledate samo brojeve,
Sodeok-dong se ne ističe ni po čemu.
Nema puno stanovnika i zemljišta su jeftina.
No ako dođete ovamo, nećete to vidjeti.
To je sjajna četvrt u kojoj Kim Jang-hoon,
Son Heung-min, Teresa
i Eugene Park žive.
I iako nije dovoljno da bude zaštićeno stablo,
nije li ovo stablo koprivića sjajno?
To nije četvrt
koju mogu uništiti
i koja može samo tako nestati.
Moramo znati sve o Haengbok-rou.
Od početka planiranja izgradnje
do odluke od položaju ceste.
Sve kronološki organizirajte i sve pomno pregledajte.
Sve pregledajte, uključujući sva povezana pravila i presedane.
-Jasno. -Jasno.
Jun-ho je rekao da je stavio materijale u moj ured, pa ću ih podijeliti.
Siguran sam da ćete sve stići pregledati jer vas je troje…
Jesu li ovo materijali o Haengbok-rou?
Mislim da ih nećemo tako brzo moći pregledati?
Nećemo ih moći brzo pregledati.
Da, pa…
Vi to možete!
Jeste li jele? Mora da ste umorne.
To nisu dodatni materijali, zar ne?
Nemoj mi reći da ima još materijala za čitanje.
Žao mi je. To su dodatni materijali.
Ovo su pritužbe udruge
uručene Gyeonghae-dou.
Ovo su njihovi odgovori.
-Samo tako nastavite. -Hvala.
Ne znaš ili se praviš da ne znaš?
Što?
Mislim da se sviđaš Jun-hou.
Da.
Ne slažem se. Pitala sam ga.
Pitala si ga?
Što si ga pitala?
Lee Jun-hou se sviđa Woo Young-woo.
Je li to istina?
Zaboga.
Ispitivala si ga.
Što ti je Jun-ho rekao?
To…
je preteško pitanje
za direktora Hwang Du-yonga.
Izbjegavao je izravno govoriti o zadanoj temi.
Zaboga, zar si usred suđenja? Zar je ljubav suđenje?
Kako to misliš da je izbjegavao?
Promijenio je temu i nije dao jasan odgovor.
Naravno!
”Lee Jun-hou se sviđa Woo Young-woo. To je istina?”
Zar si očekivala da će odgovoriti:
„Da, to je neporeciva istina”?
Čak bih i ja izbjegavala dati jasan odgovor.
A ti?
Sviđa li se tebi Jun-ho?
Nije tako lako.
To nije lako osobi poput mene.
Što?
To je sve što znam.
Lijepa si žena, ali…
Imam autizam.
Ti…
Ne smiješ tako razmišljati!
Kako to misliš, nije lako?
Dakle,
želiš znati
-sviđa li se Jun-ho Woo Young-woo? -Da.
Isuse, trebaš pitati nekoga tko zna sve o vezama.
Što ona zna o tome?
Ja sam fatalna žena Ganghwa-doa.
Ja sam druga najfatalnija stvar nakon hwamunseoka.
-Fokusiraj se. -U redu.
U redu.
Zamisli Lee Jun-hoa.
-Kako se osjećaš? -U redu.
Jedan, dva, tri.
-Jedan, dva, tri. -Jedan, dva, tri.
Jedan, dva, tri.
-Jedan, dva. Sad. -Tri.
Jedan, dva.
Jun-ho…
je drag.
Sada si na poslu, pa ne bi bilo u redu da to nosiš.
Srdačan je.
A kad si s njim? Postaneš li nervozna?
Srce ti luđački kuca?
Želim odvjetnika poput tebe
na mojoj strani.
Nekoć je bilo tako.
Zaboga!
Rumeniš se!
On ti se definitivno sviđa!
Hej.
Ako nisi sigurna, pokušaj ga dodirnuti.
Što?
Izmjeri puls da vidiš koliko je brz kada ga dodirneš.
Ako je samo 150 otkucaja u minuti, samo te zanima.
No ako luđački kuca, kao da će eksplodirati,
onda ti se zbilja sviđa.
Hej!
Što nije u redu s tobom?
Čuješ li što govoriš? To je zločin.
Što?
Tako je.
Ne smiješ dirati druge ljude bez njihovog dopuštenja.
Onda traži dopuštenje.
Što?
Prvi put idemo rame uz rame s klincima iz Taesana.
Klincima? Otkad su oni za tebe klinci?
Išao sam na faks s jednim od njih,
a to znači da je početnik.
Ni onaj drugi nije puno stariji.
Istina.
Njih dvojica nisu u pratnji iskusnijeg odvjetnika?
Zdravo. Dobar dan.
To je odvjetnica Tae Su-mi?
-Zašto je kralj ovdje? -„Kralj”?
Ona je kralj?
Donedavno je bila direktorica Taesana.
Dala je otkaz da bude obična odvjetnica.
Čini se da se osobno pojavljuje na sudu.
Da.
Kažu da je kandidat za ministra pravosuđa. Zar nema posla?
Prestanite tračati i fokusirajte se na slučaj. Krenite.
Planirana ruta za Haengbok-ro koji je optuženik odredio
prolazi kroz tužiteljevo naselje Sodeok-dong i dijeli ga na pola.
Pogledajte alternativnu rutu.
Cesta može ići oko južnog dijela Sodeok-donga
ili oko sjevernog dijela,
ili pak ispod zemlje.
Postoje brojne alternative,
no optuženik je podcijenio tužiteljeva prava,
precijenio prednosti izgradnje ceste
i došao do odluke koja je sukob interesa.
To je sve.
TUŽITELJ
Obrana, jesu li tužiteljeve tvrdnje istinite?
Niste provjerili koje su alternative?
Temeljito smo ih provjerili, časni sude.
Osobno ću vam pokazati
zašto tri rute koje tužitelj navodi
ne mogu biti dobre alternative.
Ispričavam se.
Smjestila sam vas i pomoćne suce u auto,
a nisam prethodno tražila dopuštenje.
To smo mi?
Tri čovječuljka u haljama?
Da.
Vrijeme je danas lijepo.
Pošto ne možemo izaći iz sudnice,
možemo se provozati cestom Haengbok-ro.
Prvo ćemo proći prvom rutom koju je tužitelj naveo.
KRENI
Kad bi Haengbok-ro bila izgrađena na sjeveru, uz autocestu,
cesta bi bila dulja za još 5 km.
To nije jedini problem.
Blizu autoceste je spalionica.
Nemoguće ju je premjestiti. Što bismo onda mogli učiniti?
Potrebno je izgraditi tunele i nadvožnjake.
Da ne spominjem oštar zavoj koji će je povezivati sa Seulom.
Dodatna gradnja stajala bi preko 300 milijardi vona,
no dulja je za 5 km.
Da ne spominjem da bi bila nalik vožnji u lunaparku
što bi dovelo do brojnih nesreća.
A druga ruta?
KRENI
Da izgradimo cestu na sjeveru uz desetu podzemnu liniju,
našli bismo se na zemljištu Vojnog sveučilišta.
Ne bi se složili s time i to bi dovelo do ovoga.
Ni tužitelji se ne slažu.
Važno vam je poštovati želju Vojnog sveučilišta da ne maknu staje,
no ignorirate želje stanovnika Sodeok-donga.
Časni sude.
Selidba u grad Hamun kreće sljedećeg lipnja.
Ako zbog ove tužbe dođe do odgode završetka ceste Haengbok-ro,
Seul i Gyeonghae-do će se suočiti s prometnom noćnom morom.
Drugi gradovi uključeni u gradnju ceste Haengbok-ro razumjeli su ovo
i drage volje prepustili zemljište.
Ipak,
Sodeok-dong, naselje s najmanjom populacijom u Gyeonghae-dou,
odbija suradnju i predlaže izgradnju podzemnih cesta.
Ovdje je na djelu očigledni regionalni šovinizam i…
Kako to mislite?
Kako možete ignorirate naše želje?
Druge četvrti dobile su propisnu odštetu i zato surađuju.
Njihova situacija drugačija je od Sodeok-dongove.
U redu.
Razumijem.
Pokrenuli ste ovu tužbu da biste dobili veću odštetu?
-Vi… -Milijarde potraćenih vona obveznika
i prometni kaos diljem ovog područja su u redu
dokle god dobijete veću odštetu?
Želite to, pa čak i ako morate podnijeti tužbu.
Nije li to definicija regionalnog šovinizma?
-Nije nalik tomu. -Mislim…
Sjednite, u redu je.
Časni sude.
Izgradnja Haengbok-roa već je u tijeku.
Cilj je dovršiti cestu do kraja godine.
Ako poništite tu odluku,
deseci milijarda vona bit će potraćeno.
To je sve.
Čekajte…
Naprijed.
Hej, Young-woo. Pojedi malo kruha.
U susjedstvu je otvorena nova pekara…
VOĐA SVIH VOĐA DIREKTORICA I ODVJETNICA TAE SU-MI
ODVJETNICA TAE SU-MI
Što radiš?
Poznaješ odvjetnicu Tae Su-mi?
Bila je direktorica tvrtke Taesan. Nedavno je podnijela ostavku.
Ona je kći utemeljitelja Taesana i žena predsjednika Gangcheona.
-Ima jednog sina… -Zašto…
istražuješ Tae Su-mi?
Da.
Naša je protivnica u ovom slučaju.
Što?
Gledala sam je kako izlaže
i unatoč tomu što je u oporbi, bila je sjajna.
Htjela sam biti poput nje.
U redu. Dođi.
-Čekajte. -Stanite!
-Čekajte! -Što to radite?
-Stanite -Stanite!
Što radite?
Tko vam je rekao da krenete s gradnjom?
Što?
Kako to mislite?
Vlasti provode izgradnju ove ceste.
Gledajte.
Usred smo tužbe da zaustavimo gradnju ceste!
-Kako ono? Da zaustavimo… -Obustava.
Tako je, tražimo obustavu gradnje.
-Što? -Onda se obratite sucu.
-Zašto ovo radite ovdje? -Ovo je frustrirajuće.
Hoćete li vi preuzeti odgovornost ako ne budemo plaćeni
ako ne završimo na vrijeme?
O čemu pričate?
Govorim o nastavku gradnje.
-Gospodine, dižite ga! -Diži ga!
-Propalico.
-Zaboga. -Hej! Idioti!
-Što radite? -Maknite se!
Pusti me!
Čekaj.
Maknite se.
Odvjetniče Jung.
Kada će krenuti obustava projekta?
Građevinari su ušli u naselje
i počeli raskopavati tlo.
Nastao je ogroman nered.
Još nije donesena odluka o obustavi,
pa nemamo kako zaustaviti gradnju.
Zatražit ću od suda da se požure s donošenjem odluke.
U redu.
Haengbok-ro?
Čini se da su počeli s gradnjom blizu Sodeok-donga.
Zar odluka o obustavi toliko dugo traje?
Sud nije zaboravio na to, zar ne?
Nisu mogli zaboraviti.
Mislim da će prolongirati odluku, a potom je odbiti.
To znači da sudac smatra
da ne može presuditi u korist tužitelja.
To mora da je velik pritisak na suce.
Postojanje ceste
uvelike će utjecati na cijene zemljišta u Hamunu.
Ako sudac s lakoćom to poništi, postat će javni neprijatelj.
Zato moramo naći pravno valjan razlog.
Sud može poništiti vladinu odluku
samo onda kada vlada čini nešto nezakonito.
Našla sam pravno valjan razlog.
Zbilja?
Što?
Prekršili su proceduru strateške procjene utjecaja na okoliš.
Zbilja?
Vidio sam da su to obavili.
Jesu, no bitno je kada.
Prema regulativama,
moraju provesti procjenu
prilikom smišljanja plana koji bi mogao utjecati na okoliš.
Doduše, u slučaju ove ceste,
plan je osmišljen 2017.,
no procjena je provedena 2019.
Zbilja?
Onda je Gyeonghae-do pogriješio. Bravo. Krenimo s ovime.
Zar ne bismo trebali uložiti više truda u prezentaciju?
Ne moramo upotrijebiti istu metodu kao Taesan,
ali nešto upečatljivo.
Kako upečatljivo pokazati
da su kasnili s procjenom?
Čula sam za tvrtke koje prave prezentacije.
Želite da ih kontaktiram?
Zašto ne bismo išli suprotnim putem?
Ako Gyeonghae-do pokušava osvojiti suce
najjačom pravnom tvrtkom i upečatljivim materijalima,
mi trebamo u prvi plan staviti poštenje građana Sodeok-donga
i biti izravniji.
I mi smo velika pravna tvrtka,
no moramo imati humaniji pristup od Taesana.
Emotivnu strategiju.
Pa…
Možemo prijaviti terensku provjeru Sodeok-donga.
-Terensku provjeru? -Da.
U početku nismo htjeli uzeti slučaj.
No odlučili smo ga prihvatiti kad smo posjetili Sodeok-dong.
U redu. Nemamo opravdan razlog za traženje provjere,
ali razmislimo o tome.
Bravo, odvjetnice Woo.
Gwang-ho.
Zaboga, žao mi je. Dugo čekaš?
Jesi li dugo putovao ovamo?
Što je bilo?
Što se događa?
Slučaj…
na kojem radi Young-woo.
Znaš li da je Tae Su-mi u oporbi?
Zbilja?
Znala si za to, zar ne?
-Što? -Bilo mi je čudno.
Direktorica je došla u naš dom da odvjetnici-početnici
ponudi drugu priliku, iako je već odbijena.
Zar sam te posjetila kao direktorica Hanbade?
Posjetila sam te da te vidim.
Seon-young.
Ako me smatraš prijateljem,
budi iskrena.
Jesi li zaposlila Young-woo ovdje
zbog Tae Su-mi?
Pošto sve ovo govoriš,
mogu zaključiti da su glasine o tebi i Tae Su-mi istinite.
Da.
Samo jednom to dopuštam.
Što?
Da se poslužiš mojom kćeri da se osvetiš Tae Su-mi.
Samo zato što si joj dala posao.
„Dala posao”? „Poslužiš mojom kćeri”?
Kako to možeš govoriti?
Želiš da Hanbada bude prva.
Zato moraš pobijediti tvrtku Taesan.
No ako Tae Su-mi završi u politici, to će biti problem.
Jer je nećeš moći pobijediti na sudu kada postane ministrica.
Zato si dala Young-woo posao.
Zar ne?
Dakle, tvrdiš
da sam zaposlila tvoju kćer
kako bih svima rekla da Tae Su-mino izvanbračno dijete ovdje radi?
Ako si zbog takve podvale zaposlila moju kćer,
neka ti bude.
Ali samo ovaj put.
Samo jednom u ključnom trenutku.
Nemoj ih
samo tako baciti u sudnicu.
O čemu pričaš?
Gwang-ho.
Kakav si to otac?
Ako zbilja misliš da iskorištavam tvoju kćer,
trebao bi me zaustaviti jer to roditelji rade.
Ako te zaustavim,
najurit ćeš moju kćer.
Izmislit ćeš izliku da ne može raditi u Hanbadi.
Što?
Seon-young.
Svijet ne nudi Young-woo prilike.
Čak i kad je završila NSS s najvećom pohvalom
i ostvarila gotovo savršen rezultat na prijamnom,
nisu htjeli uzeti osobu s autizmom.
Prijavila se posvuda, od odvjetničkih tvrtki do privatnih ureda,
no nisu je pozvali na razgovor.
Kada tako gledaš svoju kćer,
a ne možeš ništa učiniti, osjećaš se…
Samo ću…
biti loš otac.
Bez obzira na to koliko mi Young-woo zamjera.
Čak i ako moram spletkariti s lošom prijateljicom koja je iskorištava.
Želim da zadrži tu priliku.
Čekaj.
Young-woo.
Što radiš ovdje, tata?
Stvar je u tome što…
-Ovo je tvoj otac? -Da.
Zdravo.
Da, zdravo.
Došao sam vidjeti nekoga koga poznajem.
Idem.
-Bok. -Bok.
Vidimo se poslije kod kuće.
U redu.
Odakle tvoj otac poznaje direktoricu?
Molim?
Izašao je iz ureda direktorice i rekao
da je došao vidjeti nekoga koga poznaje. To znači da poznaje direktoricu.
Što?
Znaš li išta o tome?
Pa…
Zar nisi rekla da je tvoj otac diplomirao na NSS-u?
Tako je. Da.
To znači da je pohađao faks s direktoricom.
Čekaj.
Dakle, dobila si posao preko veze.
Što?
Veze?
Ne mogu vjerovati.
Znao sam da je nešto čudno.
Imala si vezu.
Bok.
Možeš uzeti ovu.
Ne, u redu je. Napravit ću još jednu za Young-woo.
S njom si?
Jun-ho.
I dalje ručaš s Young-woo, zar ne?
Tako je.
Je li zbilja zabavno slušati priče o kitovima?
Pa…
I meni je prvo bilo u redu.
Bilo mi je sjajno da mi sve to govori,
dok drugi moraju gledati dokumentarce.
Od plavetnih kitova i grbavih kitova do dupina.
Bilo je zabavno slušati o njima.
No onda dođeš do narvala i riječnih dupina
i postane naporno.
Plakala sam jer sam pala test,
a ona je došla s najvišom ocjenom
i pričala o Pakicetusu, pretku kitova.
Zbilja sam je htjela udariti!
Vidiš! Nisam još zaboravila tog prokletog Pakicetusa!
Ne razumijem što točno želiš reći.
Ne pravi se da ćeš vječno slušati njezine priče o kitovima
i ušutkati je nakon godinu dana.
Ako ćeš je tako povrijediti, nemoj ništa započinjati.
Upozoravam te na vrijeme.
Ako su tvoji osjećaji kratkotrajni, nemoj biti drag prema njoj.
Moji osjećaji nisu kratkotrajni!
Onda reci Young-woo
da tvoji osjećaji nisu kratkotrajni!
Zašto sve zbunjuješ?
Što sam…
Young-woo.
Min-woo.
Ja.
Svi smo zbunjeni zbog tebe.
Časni sude.
Optuženik je prekršio regulativu Strateške procjene utjecaja na okoliš.
Prema Strateškoj procjeni utjecaja na okoliš,
potrebno ju je provesti
prilikom pripreme plana koji bi mogao utjecati na okoliš.
No u slučaju ceste Haengbok-ro,
dizajn ceste i plan izgradnje izrađeni su 2017.,
a procjena je provedena 2019.
Postoji problem s vremenskim odmakom.
Obrana, što imate za reći?
Istina je da je procjena trebala biti provedena
kada je plan bio osmišljen.
Problem je u preciziranju tog trenutka.
Ovo je Standardna procedura urbanističkog planiranja.
Zanemarimo komplicirane riječi.
Pogledajte ovaj dio.
Određivanje najbolje rute
provodi se krajem planiranja.
U slučaju Haengbok-roa,
najpovoljnija ruta određena je u listopadu 2019.
Procjena koju je tužitelj istaknuo
provedena je u lipnju 2019.
Istina je da je procjena za Haengbok-ro
bila zakašnjela u usporedbi s drugim planovima.
Doduše, odrađena je
prije uspostave plana koji bi mogao imati utjecaja na okoliš.
Ovo nije nezakonito.
To nije istina.
Ako obrana govori istinu,
onda su tužitelji mogli promijeniti plan izgradnje i rutu
kada su podnijeli tužbu prije listopada 2019.
No ako pogledate tadašnji odgovor Gyeonghae-doa,
„Dizajn je već gotov. Promjene su nemoguće.”
Zbilja? Gdje je ta rečenica?
Priloženo je jako puno dokaza.
Žao mi je. To su dodatni materijali.
Ovo su pritužbe udruge
uručene Gyeonghae-dou.
Ovo su njihovi odgovori.
3. travnja 2019.
Drugi red trećeg paragrafa odgovora
poslanog udruzi građana.
„Osnovni dizajn i plan izrade već su dovršeni,
pa odluku nije moguće promijeniti.”
To je ta rečenica.
Tužiteljev dokaz broj četiri.
Odgovor poslan u ime guvernera Gyeonghae-doa.
Tako je.
Prema ovom odgovoru, Gyeonghae-do je već priznao
da je donesena odluka o ruti u travnju 2019.
To znači
da se tužiteljeva tvrdnja o kršenju regulative procjene o utjecaju okoliša
koja je provedena poslije
doima razumnom.
Bravo.
Časni sude.
Tražimo terensku provjeru Sodeok-donga.
Ako i sami vidite koliku će štetu nanijeti
izgradnja ceste Haengbok-ro,
uvelike će vam pomoći u donošenju odluke.
Već je dovoljno priloženih dokaza.
Samo pošaljite fotografiju.
Osobno mi je predaleko otići onamo.
Ne, nije!
Sodeok-dong je jako blizu.
Samo sat vremena dalje.
Neke stvari možete vidjeti samo ako osobno odete onamo.
Časni sude, molim vas, dođite barem jednom u Sodeok-dong.
Vi ste Hanbadina odvjetnica, zar ne?
Na istom smo slučaju, no ne znam vaše ime.
Ja sam Tae Su-mi.
Da.
Moje ime je
Woo Young-woo.
Neovisno kako čitate, uvijek je isto.
Kajak, neven, rotor, kuk, potop, Woo Young-woo.
Woo Young-woo?
Zašto mi to ime zvuči poznato?
Uglavnom, drago mi je.
Bili ste jako dojmljivi. Imate strašno pamćenje.
Da.
Hvala.
Daj to meni.
Hvala.
Svi idu u ured? Imam jedno slobodno mjesto.
Zbilja? Onda…
Neka Young-woo ide s tobom.
Ti idi.
Htio sam komotno otići u ured. Što je s tobom?
Trebala si dati svoje mjesto.
Ljudi s lošim instinktima ne zaslužuju komfor.
„Lošim”? Govoriš o meni?
Ideš taksijem? Pozvat ću ga.
Jesi li znala
da je otac odvjetnice Woo diplomirao na NSS-u?
Čini se da je direktoričin prijatelj.
Kako si to dokučio s tako lošim instinktima?
Misliš da je ovo smiješno?
Je li to što je odvjetnica Woo dobila posao preko veze smiješno?
Nije li to nešto što bi nas trebalo razbjesniti?
Zašto bi svi bili bijesni?
To je nepotizam.
O čemu pričaš?
Imaš li dokaza za to?
Vidio sam njezinog oca kako izlazi iz direktoričinog ureda.
Razmisli.
Hanbada, Taesan i sve veće odvjetničke tvrtke
primaju kandidate prije diplomiranja.
No ona je došla šest mjeseci nakon diplomiranja
i nakon orijentacijskog razgovora i radionice.
Nije li ti to čudno?
To je zato što ima vezu.
Pa što onda?
Hoćeš li to prijaviti policiji ili auditu?
Ako već tako razmišljaš,
kako je direktorica dobila svoje mjesto?
Nije li ga naslijedila od svojeg oca, utemeljitelja Hanbade?
Pa što onda?
Smatraš da trebamo zanemariti nepoštenje
jer je i direktorica nepoštena?
To hoćeš reći?
Osjećaš li se krivom
jer je tvoj otac vrhovni sudac?
Ili simpatiziraš odvjetnicu Woo?
Samo želim reći
da ne izigravaš pravdu samo zato što želiš maltretirati Young-woo.
Ako želiš praviti probleme oko ovoga, prvo se obrati direktorici.
Zašto ovo radiš sa slabijima?
Woo Young-woo je jaka!
Zar ne vidiš?
Rekla si da je njezin nadimak bio „Ona je ionako prva”.
Ovo nije pošteno.
Woo Young-woo uvijek pobjeđuje, no ne smijemo je napadati. Zašto?
Jer je autistična.
Uvijek moramo biti obzirni i pomagati joj.
Moramo joj dati i posljednje mjesto u autu!
Nemoj misliti
da je Woo Young-woo slaba.
Hej…
Nešto nije u redu?
Da.
Ne.
Danas si bila dobra.
Da, i ti.
Hoćemo li otići kući?
Jun-ho.
Da?
Smijem li te…
samo jednom
dodirnuti?
Što?
Želim provjeriti sviđaš li mi se.
U redu.
Razumijem.
To možeš provjeriti
samo ako me dodirneš?
Pa…
Želim provjeriti
koliko mi srce brzo kuca
kada te dodirnem.
Dakle…
ako me ne dodiruješ,
srce ti ne kuca brzo?
Čak ni kada si sa mnom?
To je razočaravajuće.
Stigla si.
Stigla sam. Idem odmah na spavanje.
Hej, Young-woo.
Moram ti nešto reći.
Reci mi sutra.
Jako sam umorna.
Direktorica Han Seon-young moja je prijateljica s faksa.
Bili smo bliski u školi.
Kad smo diplomirali, izgubili smo kontakt zbog zaposlenosti.
Uglavnom, posjetila me je.
Ponudila ti je posao u Hanbadi.
Što?
Smatrao sam da bi trebala znati.
Jesam li…
dobila posao zbog veze s direktoricom?
Jesam li
nepošteno zaposlena?
Neovisno o tome, zahvalan sam Seon-young.
Tebi i meni je bilo teško jer se nisi mogla zaposliti.
Razumjet ćeš kada postaneš roditelj
koliko je bolno gledati svoje obeshrabreno dijete.
Hej.
Postoji još jedan razlog
zbog kojeg ti je Seon-young dala posao.
Radi se o…
Želim biti potpuno obeshrabrena.
Što?
Ako moram biti obeshrabrena, želim se s time samostalno suočiti
i prebroditi.
Jer sam odrasla osoba.
Young-woo.
Ne volim kada se miješaš u moj život
i pokušavaš spriječiti obeshrabrenje
u svakom trenutku.
Nemoj to raditi.
Young-woo.
Young-woo!
ODVJETNIČKA TVRTKA HANBADA
ANONIMNA OGLASNA PLOČA
PIŠI
NASLOV: METODE ZAPOŠLJAVANJA U HANBADI
HANBADINE KORUMPIRANE METODE ZAPOŠLJAVANJA
Bi li ta početnica radila u Hanbadi
da nije bilo nerazumne molbe njezinog oca?
Diskriminiraju te ako te ne uzmu
s tvojim ocjenama.
Fer je da si naknadno došla u tvrtku.
Je li to želja svih građana Sodeok-donga?
Potrebna je pisana privola građana do sljedećeg saslušanja.
Mislim da mi se sviđaš.
-Ja… -On bježi?
-Želite mi nešto reći? -Ne prepoznajete me?
Prijevod titlova: Igor Glišić